- I. Admite recursul declarat de MINISTERUL PUBLIC – PARCHETUL DE PE LÂNGĂ ÎNALTA CURTE DE CASAŢIE ŞI JUSTIŢIE împotriva sentintei nr.1476 din 19 octombrie 2011 pronuntată de Inalta Curte de Casatie si Justitie, Sectia Penală în dosarul nr.8152/1/2009.

Casează sentinţa penală recurată în ceea ce priveşte achitarea inculpaţilor BECALI GEORGE, DEDIU ŞTEFAN FĂNUŞ, DUMITRAŞCU NICOLAE, ZMĂRĂNDESCU CĂTĂLIN OTTO, MILA MIHAI şi POPA MARCEL pentru câte trei infracţiuni de lipsire de libertate în mod ilegal prevăzute de art.189 alin.2 Cod penal şi a inculpatului DUMITRESCU ROMULUS pentru trei infracţiuni de complicitate la lipsire de libertate în mod ilegal prevăzute de art.26 raportat la art.189 alin.2 Cod penal.

1. Condamnă pe inculpatii BECALI GEORGE, DEDIU STEFAN FĂNUS, ZMĂRĂNDESCU CĂTĂLIN OTTO si MILA MIHAI pentru săvârsirea a câte trei infractiuni de lipsire de libertate în mod ilegal, prevăzute de art.189 alin.2 Cod penal cu aplicarea dispoziţiilor art.74 alin.2 Cod penal raportat la art.76 alin.1 lit.b Cod penal, pentru fiecare infracţiune şi pentru fiecare inculpat, la câte trei pedepse de câte 3 (trei) ani închisoare, fiecare. Conform art.33 lit.a raportat la art.34 alin.1 lit.b Cod penal dispune ca inculpaţii BECALI GEORGE, DEDIU STEFAN FĂNUS, ZMĂRĂNDESCU CĂTĂLIN OTTO si MILA MIHAI să execute pedeapsa cea mai grea, de câte 3 (trei) ani închisoare fiecare.

Aplică inculpaţilor BECALI GEORGE, DEDIU STEFAN FĂNUS, ZMĂRĂNDESCU CĂTĂLIN OTTO si MILA MIHAI pedeapsa accesorie a interzicerii exercitării drepturilor prevăzute de art.64 alin.1 lit.a teza a II-a şi lit.b Cod penal, pe durata şi în condiţiile prevăzute de art.71 Cod penal.

2. Condamnă pe inculpatul DUMITRAŞCU NICOLAE pentru săvârşirea a trei infracţiuni de lipsire de libertate în mod ilegal, prevăzute de art.189 alin.2 Cod penal cu aplicarea dispoziţiilor art.37 lit.b, art.39 alin.4, art.74 alin.2 raportat la art.76 alin.1 lit.b şi art.80 alin.2 Cod penal pentru fiecare infracţiune, la trei pedepse de câte 3 (trei) ani închisoare. În baza art.33 lit.a raportat la art.34 alin.1 lit.b Cod penal dispune ca inculpatul DUMITRAŞCU NICOLAE să execute pedeapsa cea mai grea, de 3 (trei) ani închisoare.

Aplică inculpatului DUMITRAŞCU NICOLAE pedeapsa accesorie a interzicerii exercitării drepturilor prevăzute de art.64 alin.1 lit.a teza a II-a şi lit.b Cod penal, pe durata şi în condiţiile prevăzute de art.71 Cod penal.

3. Condamnă pe inculpatul POPA MARCEL pentru săvârsirea a trei infractiuni de lipsire de libertate în mod ilegal, prevăzute de art.189 alin.2 Cod penal cu aplicarea dispoziţiilor art.74 alin.2 raportat la art.76 alin.1 lit.b Cod penal pentru fiecare infracţiune, la trei pedepse de câte 3 (trei) ani închisoare. Reduce pedeapsa stabilită inculpatului POPA MARCEL pentru săvârşirea infracţiunii de uz fără drept de armă neletală, din categoria celor supuse autorizării, prevăzută de art.1362 din Legea nr.295/2004 (privind regimul armelor şi muniţiilor) de la 1 an închisoare la 5 luni închisoare, cu reţinerea dispoziţiilor art.74 alin.2 raportat la art.76 alin.1 lit.e Cod penal. Conform art.33 lit.a raportat la art.34 alin.1 lit.b Cod penal dispune ca inculpatul POPA MARCEL să execute pedeapsa cea mai grea, de 3 (trei) ani închisoare.

Aplică inculpatului POPA MARCEL pedeapsa accesorie a interzicerii exercitării drepturilor prevăzute de art.64 alin.1 lit.a teza a II-a şi lit.b Cod penal, pe durata şi în condiţiile prevăzute de art.71 Cod penal.

4. Condamnă pe inculpatul DUMITRESCU ROMULUS pentru săvârşirea a trei fapte de complicitate la infracţiunea de lipsire de libertate în mod ilegal, prevăzute de art.26 raportat la art.189 alin.2 Cod penal cu aplicarea, pentru fiecare infracţiune a dispoziţiilor art.74 alin.2 raportat la art.76 alin.1 lit.b Cod penal, la trei pedepse de câte 2 (doi) ani închisoare. Conform art.33 lit.a raportat la art.34 alin.1 lit.b Cod penal dispune ca inculpatul DUMITRESCU ROMULUS să execute pedeapsa cea mai grea, de 2 (doi) ani închisoare.

Aplică inculpatului DUMITRESCU ROMULUS pedeapsa accesorie a interzicerii exercitării drepturilor prevăzute de art.64 alin.1 lit.a teza a II-a şi lit.b Cod penal, pe durata şi în condiţiile prevăzute de art.71 Cod penal. În baza art.861 Cod penal, dispune suspendarea sub supraveghere a executării pedepselor rezultante de câte 3 (trei) ani închisoare, aplicate inculpaţilor BECALI GEORGE, DEDIU STEFAN FĂNUS, ZMĂRĂNDESCU CĂTĂLIN OTTO, MILA MIHAI şi POPA MARCEL, pe durata unui termen de încercare de câte 8 ani, stabilit conform dispoziţiilor art.862 Cod penal.

În baza art. 863 alin.1 Cod penal, pe durata termenului de încercare, inculpaţii se vor supune următoarelor măsuri de supraveghere:
a) să se prezinte lunar la Serviciul de Probaţiune de pe lângă Tribunalul Ilfov (inculpaţii Becali George, Dediu Ştefan Fănuş, Mila Mihai şi Popa Marcel) şi, respectiv Serviciul de Probaţiune de pe lângă Tribunalul Bucureşti (inculpatul Zmărăndescu Cătălin Otto);
b) să anunţe, în prealabil, orice schimbare de domiciliu, reşedinţă sau locuinţă şi orice deplasare care depăşeşte 8 zile, precum şi întoarcerea;
c) să comunice şi să justifice schimbarea locului de muncă;
d) să comunice informaţii de natură a putea fi controlate mijloacele lor de existenţă.

În baza art.71 alin.5 Cod penal, dispune suspendarea executării pedepselor accesorii aplicate inculpaţilor BECALI GEORGE, DEDIU STEFAN FĂNUS, ZMĂRĂNDESCU CĂTĂLIN OTTO, MILA MIHAI şi POPA MARCEL pe durata termenului de încercare.

Potrivit art.359 Cod procedură penală, atrage atenţia inculpaţilor BECALI GEORGE, DEDIU STEFAN FĂNUS, ZMĂRĂNDESCU CĂTĂLIN OTTO, MILA MIHAI şi POPA MARCEL asupra dispoziţiilor art.864 Cod penal, vizând revocarea suspendării executării pedepsei sub supraveghere. În baza art.81 Cod penal dispune suspendarea condiţionată a executării pedepsei rezultante de 2 (doi) ani închisoare aplicată inculpatului DUMITRESCU ROMULUS pe durata unui termen de încercare de 4 ani, stabilit conform dispoziţiilor art.82 Cod penal. În baza art.71 alin.5 Cod penal, dispune suspendarea executării pedepsei accesorii aplicate inculpatului DUMITRESCU ROMULUS pe durata termenului de încercare.

În baza art.359 Cod procedură penală, atrage atenţia inculpatului DUMITRESCU ROMULUS asupra dispoziţiilor art.83 Cod penal, vizând revocarea suspendării condiţionate a executării pedepsei. Potrivit dispoziţiilor art.88 Cod penal, deduce din pedepsele aplicate, durata reţinerii şi arestării preventive, după cum urmează:
     - pentru inculpatul BECALI GEORGE, de la 2 aprilie 2009 la 17 aprilie 2009;
     - pentru inculpatul DEDIU STEFAN FĂNUS, de la 2 aprilie 2009 la 1 mai 2009;
     - pentru inculpatul DUMITRAŞCU NICOLAE, de la 2 aprilie 2009 la 1 mai 2009 şi de la 4 mai 2010 la 24 mai 2011;
     - pentru inculpatul ZMĂRĂNDESCU CĂTĂLIN OTTO, de la 2 aprilie 2009 la 1 mai 2009;
     - pentru inculpatul MILA MIHAI , de la 16 aprilie 2009 la 15 mai 2009;
     - pentru inculpatul POPA MARCEL, de la 13 aprilie 2009 la 12 mai 2009.

Constată că părţile vătămate STAN CONSTANTIN DAVID, MĂRGEAN ŞTEFAN şi NICULAE TINEL nu s-au constituit părţi civile în cauză.

Potrivit prevederilor art.118 alin.1 lit.b Cod penal raportat la art.112 lit. f Cod penal dispune confiscarea în folosul statului, de la inculpatul Popa Marcel, a unui pistol marca Walther seria F 001750, cu două încărcătoare, armă care se află depusă la DGPMB, Serviciul Cazier Judiciar şi Evidenţă Operativă, conform dovezii seria H nr.0003934 de la fila 64 vol.VII dosar urmărire penală.

În baza art.109 alin.4 Cod procedură penală dispune restituirea tuturor bunurilor ridicate în urma percheziţiilor domiciliare efectuate în cauză, bunuri menţionate în procesele – verbale şi în dovezile de la filele 61 – 84 vol.VII dosar urmărire penală, cu excepţia pistolului marca Walther seria F 001750, cu două încărcătoare, ridicat de la inculpatul POPA MARCEL.

În baza art.191 alin.2 raportat la art.189 şi art.190 din Codul de procedură penală, obligă inculpaţii la plata sumelor de câte 10000 lei fiecare, cu titlu de cheltuieli judiciare către stat, pentru judecata în faţa primei instanţe, din care: - sumele de câte 100 lei, reprezentând onorariile apărătorilor desemnaţi din oficiu pentru inculpaţi, până la prezentarea apărătorilor alesi, se vor avansa din fondul Ministerului Justiţiei; - sumele de câte 43 lei, reprezentând onorariile apărătorilor desemnaţi din oficiu pentru părţile vătămate se vor avansa din fondul Ministerului Justiţiei.

Menţine din sentinţa penală nr.1476 din 19 octombrie 2011 pronuntată de Inalta Curte de Casatie si Justitie, Sectia Penală în dosarul nr.8152/1/2009 doar dispoziţia de achitare a inculpatului DUMITRESCU ROMULUS, în baza prevederilor art.11 pct.2 lit.a raportat la art.10 alin.1 lit.d din Codul de procedură penală, pentru infracţiunea de favorizarea infractorului prevăzută de art.264 raportat la art.208 – 209 Cod penal.

II. Potrivit art.3854 alin.2 raportat la art.369 alin.1 Cod procedură penală, ia act de declaraţiile recurentelor părţi vătămate STAN CONSTANTIN DAVID şi MĂRGEAN ŞTEFAN de retragere a recursurilor formulate împotriva sentinţei penale nr.1476 din 19 octombrie 2011 pronuntată de Inalta Curte de Casatie si Justitie, Sectia Penală în dosarul nr.8152/1/2009. În baza art.192 alin.2 Cod procedură penală, obligă recurentele părţi vătămate STAN CONSTANTIN DAVID şi MĂRGEAN ŞTEFAN la plata sumelor de câte 500 lei fiecare, cu titlu de cheltuieli judiciare către stat, în recurs.

III. Constată că prin încheierea din 21 mai 2012 s-a luat act de declaraţia inculpatului POPA MARCEL, de retragere a recursului formulat în cauză. În baza art.192 alin.2 Cod procedură penală, obligă recurentul inculpat la plata sumei de 700 lei, cu titlu de cheltuieli judiciare către stat, în recurs, din care suma de 200 lei, reprezentând onorariul apărătorului desemnat din oficiu, până la prezentarea apărătorilor aleşi, se va avansa din fondul Ministerului Justiţiei. Sumele de câte 200 lei, reprezentând onorariile apărătorilor desemnaţi din oficiu în recurs pentru intimaţii inculpaţi Becali George, Dediu Stefan Fănus, Zmărăndescu Cătălin Otto, Mila Mihai si Dumitrescu  Romulus, până la prezentarea apărătorilor aleşi, se vor suporta din fondul Ministerului Justiţiei. Onorariul apărătorului desemnat din oficiu pentru intimatul inculpat Dumitrascu Nicolae, în sumă de 400 lei, se va plăti din fondul Ministerului Justitiei. Definitivă.

--

Grefier,
      Stelian Bodeanu

ÎNALTA CURTE DE CASATIE SI JUSTITIE
Biroul de Informare si Relatii Publice